Tusea convulsivă, boala cu complicații de care trebuie să se ferească românii
România a început să înregistreze din nou cazuri de tuse convulsivă, boală care poate fi prevenită prin vaccinare, afirmă managerul Spitalului ”Victor Babeș” din Capitală, Simin Aysel Florescu. Conform acesteia, boala poate duce la deces în cazul sugarilor, dar și la complicații severe inclusiv rupturi de coaste sau hemoragii, în cazul altor pacienți. ”Nu știu de ce renunțăm la vaccinare cu atâta larghețe”, susține medicul în acest context.